สวัสดีคะคุณคือหนูเป็นประจำเดือนเมื่อวันที่19เมษาที่ผ่านมาก็เป็นเหมือนเป็นประจำเดือนปกติแต่เมื่อวันที่30เมษาก็เป็นประจำเดือนอีกครั้งอยากทราบว่าเกิดจากสาเหตุอะไรหรือมีโอกาสท้องหรือป่าวค่ะหรือเป็นเพราะยาคุมที่กินคะ
สวัสดีค่ะอาการประจำเดือนมาบ่อยหรือมาไม่สม่ำเสมอเป็นสิ่งที่พบได้ค่อนข้างบ่อย ส่วนสาเหตุที่ทำให้ประจำเดือนมาบ่อยหรือมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ การรับประทานยาคุมกำเนิดผิดวิธี ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ การตั้งครรภ์ เป็นต้นโอกาสในการตั้งครรภ์หากรับประทานยาคุมกำเนิดถูกต้อง ถือว่าน้อยมากค่ะ แนะนำว่า หากยังสงสัยควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ